Suzan Kahramaner

Suzan Kahramaner (21. mai 1913 İstanbul – 22. veebruar 2006 İstanbul) oli üks esimesi türgi naismatemaatikuid. Kahramaner sündis Üsküdaris İstanbulis. Tema ema Müzeyyen Hanım oli Halebi (Aleppo) linnaosa varahoidja tütar ja isa oli kirurg Dr Rifki Osman Bey. Aastatel 1919–1924 õppis ta Moda Nümune Inase algkoolis ning hiljem Notre Dame De Sioni koolis. Seejärel õppis ta matemaatikat Istanbuli ülikoolis, mille lõpetas bakalaureusekraadiga 1934. aastal. Pärast kõrgharidusreforme, mis toimusid 1933. aastal İstanbulis, moderniseeriti ja nimetati ümber ainuke Türgis asuv kõrgkool – Darülfununi instituut, selle uueks nimeks sai Istanbuli Ülikool. Suzan Kahramaner alustas õpinguid matemaatika-astronoomia teaduskonnas 1934. aastal. Lisaks uuendatud õppekavadele ja arenevatele teaduskondadele tegid Istanbuli Ülikoolis teadust paljud kuulsad saksa teadlased, kes olid põgenenud Teise maailmasõja eest Saksamaalt Türki. Kahramaner selliste kuulsate matemaatikute käe all nagu Ali Jar, Kerim Erim, Richard von Mises, Hilda Geiringer ja William Prager. 1939. aastal lõpetas Suzan Kahramaner Istanbuli Ülikooli matemaatika ja astronoomia teaduskonna. Aastatel 1939–1940 tegi ta füüsikaalast uurimistööd. 1943. aastal astus ta doktoriõppesse matemaatilise füüsika valdkonnas. Tema juhendaja oli Kerim Erim. Erim oli esimene Türgi matemaatik, kes oli lõpetanud Saksamaal asuva Friedrich-Alexanderi ülikooli doktorikraadiga. Ta õppis doktor Adolf Hurwitzi käe all. Samuti oli Kerim Erim ka esimene teadlane, kes juhtis matemaatikaõpet Türgis. Suzan Kahramaneri doktoritöö kandis pealkirja "Sur les fonctions analytiques qui prénnent la même valeur ou des valeurs donnés (ou en m points donnés)". 1940/1941. õppeaasta alguses määrati ta Çamlıca tüdrukute keskkooli praktikale, kus ta oli kuni 1943. aastani abi- ja matemaatikaõpetaja. 1943. aastast hakkas ta töötama Istanbuli Ülikooli matemaatika teaduskonna I ja II kursuse õpetajana. Pärast doktoritöö kaitsmist jätkas Suzan Kahramaner õpinguid Istanbuli Ülikoolis ning temast sai esimene doktorikraadiga naismatemaatik Türgis. Pärast vajalike eksamite läbimist kirjutas Suzan väitekirja "Sur l'argument des fonctions univalentes", mille eest nimetati ta professoriassistendi ametitooli. 1957. aasta jaanuaris saadeti ta aastaks õppima Rolf Nevanlinna juurde Helsingi Ülikooli. Ülikoolis uuris Kahramaner kompleksmuutuja funktsioonide teooriat. Sama aasta augustis osales ta Helsingis Skandinaavia matemaatikute kongressil – rahvusvahelisel funktsioonide teooria kollokviumil, kus tal oli võimalus kohtuda Ernst Hölderi, Wilhelm Blaschke'i, Lars Valerian Ahlforsi, Paul Monteli, Olli Lehtoi, Mieczysław Biernacki, Alexander Gelfondi, Albert Pflugeri, Wilfred Kaplani, Walter Haymani ja Paul Erdősega. 1957. aasta novembris läks ta aastaks Zürichisse, et jätkata teadustööd Zürichi Ülikoolis, kus pidas loenguid professor Rolf Nevanlinna. 1958. aasta augustis osales ta Rahvusvahelisel Matemaatikute Kongressil Edinburghis, mille korraldajaks oli Rahvusvaheline Matemaatikute Liit ning kus jagati silmapaistvamatele teadlastele Fieldsi medaleid, Nevanlinna auhindu, Gaussi auhindu ja Cherni auhindu. Sama aasta lõpus naasis Kahramaner Istanbuli Ülikooli. 1959. aasta sügisel võitis Kahramaner NATO stipendiumi, millele ta oli kandideerinud Rolf Nevanlinna soovitusel. Aastatel 1959–1960 töötas Kahramaner Zürichi Ülikoolis. Seejärel tegi ta kuu aega teadustööd Stanfordi ülikoolis. Septembris naasis ta Helsingi ülikooli, kust oktoobri lõpus naasis Istanbuli Ülikooli. 1962. aasta augustis osales Kahramaner Stockholmis toimunud rahvusvahelisel matemaatikute kongressil. Ta tegi uurimistööd sama aasta septembris ja oktoobris nii Helsingi Ülikoolis kui ka Zürichi Ülikoolis. 1966. aasta augustis kutsuti ta teisele Rolf Nevanlinna kollokviumile. Nädal aega hiljem osales ta Moskva rahvusvahelisel matemaatikute kongressil. Septembris ja oktoobris jätkas ta uurimistööd Helsingi Ülikoolis, et lõpetada oma professoriteooria. Suzan Kahramaner professoritöö "Sur les singularites d'une application différentiable" kiideti heaks 1968. aastal ja temast sai professor. 1970. aastal tegi ta teadustööd mitmes ülikoolis, sealhulgas Londonis, Pariisis, Zürichis ja Nice'is. Samal aastal osales ta ka Nice'is toimunud rahvusvahelisel matemaatikute kongressil. MathSciNet. "Suzan Kahramaneri profiil veebisaidil Mathematics Genealogy Project". Vaadatud 31.05.2019.